Title: ДО
Author: Administrator
Last saved by: Ilina Yosifova
Company: VSS

ПРОТОКОЛ №41
ОТ ЗАСЕДАНИЕ НА
КОМИСИЯТА ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ НА ВСС,
НАСРОЧЕНО НА 31.10.2022 г. 

ПРИСЪСТВАТ: Здравка Шуменска, Вероника Имова, Атанаска Дишева, Николай Николов, Диана Коледжикова, Ирина Ганева и Румяна Илиева

Отсъстват: Олга Керелска, Стефан Гроздев, Драгомир Кояджиков

На заседанието присъстват:
Антонина Попова – директор на дирекция „Конкурси на магистрати“;
Петя Тянкова – директор на дирекция „Атестиране на магистрати“,
Николина Георгиева – началник-отдел „Атестиране на съдии“;
Цветанка Тиганчева – началник-отдел „Конкурси на съдии“,

Протоколирал: Илина Йосифова

РАЗНИ

Р-1. ОТНОСНО: Проекти на становища по чл. 169, ал. 1 от ЗСВ във връзка с чл. 55, ал. 1 от Наредба № 1/09.02.2017 г. за конкурсите за магистрати и за избор на административни ръководители в органите на съдебната власт, за притежаваните професионални качества на кандидатите за заемане на длъжност административен ръководител - председател на Окръжен съд - Русе, във връзка с открита процедура за избор, който ще се проведе на 08.11.2022 г. 

1. Проект на становище за притежаваните професионални качества на Елица Симеонова Димитрова - съдия в Районен съд - Русе;  

2. Проект на становище за притежаваните професионални качества на Мирослав Архангелов Йорданов - съдия в Районен съд – Русе.

След проведеното гласуване и при обявения резултат с 6 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:
1.1. ПРИЕМАстановището за притежаваните професионални качества на Елица Симеонова Димитрова - съдия в Районен съд - Русе. 
1.2. ИЗПРАЩА, на основание чл. 55, ал. 2 от Наредба №1 от 09.02.2017 г. за конкурсите за магистрати и за избор на административни ръководители в органите на съдебната власт, становището по т. 1.1 на Елица Симеонова Димитрова - съдия в Районен съд - Русе, за запознаване.
1.3. ПРЕДОСТАВЯ становището по т. 1.1 на Съдийската колегия на ВСС, на основание чл. 55, ал. 1 от Наредба №1 от 09.02.2017 г. за конкурсите за магистрати и за избор на административни ръководители в органите на съдебната власт, ведно с цялата документация във връзка с избора на административен ръководител - председател на Окръжен съд – Русе
1.4. ВНАСЯ предложенията за провеждане на избор в заседанието на Съдийската колегия на Висшия съдебен съвет, насрочено на 08.11.2022 г., за разглеждане и произнасяне.
1.5. ПРИЕМА становището за притежаваните професионални качества на Мирослав Архангелов Йорданов - съдия в Районен съд – Русе. 
1.6. ИЗПРАЩА, на основание чл. 55, ал. 2 от Наредба №1 от 09.02.2017 г. за конкурсите за магистрати и за избор на административни ръководители в органите на съдебната власт, становището по т. 1.5 на Мирослав Архангелов Йорданов - съдия в Районен съд – Русе, за запознаване.
1.7. ПРЕДОСТАВЯ становището по т. 1.5 на Съдийската колегия на ВСС, на основание чл. 55, ал. 1 от Наредба №1 от 09.02.2017 г. за конкурсите за магистрати и за избор на административни ръководители в органите на съдебната власт, ведно с цялата документация във връзка с избора на административен ръководител - председател на Окръжен съд – Русе
1.8. ВНАСЯ предложенията за провеждане на избор в заседанието на Съдийската колегия на Висшия съдебен съвет, насрочено на 08.11.2022 г., за разглеждане и произнасяне.
Р-2. ОТНОСНО: Произнасяне по допустимостта на кандидатите, участници в процедури за избор на административни ръководители в органите на съдебната власт открити с решение на Съдийската колегия на ВСС по протокол №32/13.09.2022 г. (Обн. ДВ, бр. 76 от 23.09.2022 г.).
След проведеното гласуване и при обявения резултат с 6 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

2.1. ДОПУСКА, на основание чл. 194а, ал. 2 от ЗСВ,  до участие в процедура за избор на административен ръководител - председател на Административен съд - Благоевград, открита с решение на Съдийската колегия на Висшия съдебен съвет по протокол №32/13.09.2022 г. обн., ДВ, бр. 76 от 23.09.2022 г., следния кандидат:      

			Административен ръководител - председател на 
Административен съд - Благоевград

ДОПУСНАТ  КАНДИДАТ
ВХ.№ | ИМЕ | ЗАЕМАНА ДЛЪЖНОСТ КЪМ МОМЕНТА
ВСС- 14943/20.10.2022 г. | Стоянка Иванова Пишиева-Сахатчиева | съдия в Административен съд -  Благоевград

2.2. ДОПУСКА, на основание чл. 194а, ал. 2 от ЗСВ,  до участие в процедура за избор на административен ръководител - председател на Районен съд - Сливен, открита с решение на Съдийската колегия на Висшия съдебен съвет по протокол №32/13.09.2022 г. обн., ДВ, бр. 76 от 23.09.2022 г., следния кандидат:    
			Административен ръководител - председател на 
Районен съд - Сливен

ДОПУСНАТ  КАНДИДАТ
ВХ.№ | ИМЕ | ЗАЕМАНА ДЛЪЖНОСТ КЪМ МОМЕНТА
ВСС-15032/21.10.2022 | Мариета Димитрова Бушандрова | съдия в  Районен съд - Бургас

2.3. ДОПУСКА, на основание чл. 194а, ал. 2 от ЗСВ,  до участие в процедура за избор на административен ръководител - председател на Районен съд - Кюстендил открита с решение на Съдийската колегия на Висшия съдебен съвет по протокол №32/13.09.2022 г. обн., ДВ, бр. 76 от 23.09.2022 г., следния кандидат:      
			Административен ръководител - председател на 
Районен съд - Кюстендил

ДОПУСНАТ  КАНДИДАТ
ВХ.№ | ИМЕ | ЗАЕМАНА ДЛЪЖНОСТ КЪМ МОМЕНТА
ВСС-15000/21.10.2022 | Чавдар Андреев Тодоров | съдия в  Районен съд - Кюстендил

2.4. ДОПУСКА, на основание чл. 194а, ал. 2 от ЗСВ,  до участие в процедура за избор на административен ръководител - председател на Районен съд - Смолян открита с решение на Съдийската колегия на Висшия съдебен съвет по протокол №32/13.09.2022 г. обн., ДВ, бр. 76 от 23.09.2022 г., следните кандидати:      

			Административен ръководител - председател на 
Районен съд - Смолян

ДОПУСНАТИ  КАНДИДАТИ
ВХ.№ | ИМЕ | ЗАЕМАНА ДЛЪЖНОСТ КЪМ МОМЕНТА
ВСС-15061/24.10.2022 | Райна Илчева Русева | съдия в Районен съд – Смолян
ВСС-15122/25.10.2022 | Сийка Костадинова Златанова | съдия и и.ф. административен ръководител-председател на Районен съд - Смолян

2.5. ДОПУСКА, на основание чл. 194а, ал. 2 от ЗСВ,  до участие в процедура за избор на административен ръководител - председател на Районен съд - Козлодуй открита с решение на Съдийската колегия на Висшия съдебен съвет по протокол №32/13.09.2022 г. обн., ДВ, бр. 76 от 23.09.2022 г., следния кандидат:     
			Административен ръководител - председател на 
Районен съд - Козлодуй

ДОПУСНАТИ  КАНДИДАТИ
ВХ.№ | ИМЕ | ЗАЕМАНА ДЛЪЖНОСТ КЪМ МОМЕНТА
ВСС- 15070/24.10.2022 | Адриана Георгиева Добрева | съдия в  Районен съд – Козлодуй
ВСС-15071/24.10.2022 | Галя Василева Петрешкова-Ставарова | съдия в  Районен съд – Козлодуй

2.6. ДОПУСКА, на основание чл. 194а, ал. 2 от ЗСВ,  до участие в процедура за избор на административен ръководител - председател на Районен съд - Поморие открита с решение на Съдийската колегия на Висшия съдебен съвет по протокол №32/13.09.2022 г. обн., ДВ, бр. 76 от 23.09.2022 г., следния кандидат:      
			Административен ръководител - председател на 
Районен съд - Поморие

ДОПУСНАТ  КАНДИДАТ
ВХ.№ | ИМЕ | ЗАЕМАНА ДЛЪЖНОСТ КЪМ МОМЕНТА
ВСС- 15041/21.10.2022 | Димитър Маринов Димитров | съдия в  Районен съд - Поморие

2.7. ОБЯВЯВА, на основание чл. 194а, ал. 4 от Закона за съдебната власт, списъци на допуснатите до участие в изборите по т. 2.1, т.2.2. т.2.3, т.2.4, т.2.5 и  т.2.6   кандидати на страницата на ВСС в Интернет.

2.8. ДОПУСКА, на основание чл. 194а, ал. 2 от ЗСВ, Гергана Мирчова Симеонова - съдия в Районен съд - Благоевград, до участие в процедурата за избор на административен ръководител - председател на Районен съд - Благоевград.

2.9. ОТЛАГА произнасянето по допустимостта на кандидата за участие в процедурата по избор на административен ръководител - председател на Районен съд - Благоевград - Атанас Симеонов Иванов – съдия в Районен съд - Благоевград, до приключване на откритата  с решение на КАК-СК по протокол №34/19.09.2022 г. процедура по извънредно атестиране, като част от нормативно предвидените предпоставки на чл. 169, ал. 1 от ЗСВ.

2.10. ОТЛАГА произнасянето по допустимостта на кандидатите за участие в процедурата по избор на административен ръководител - председател на Районен съд – Средец, както следва:
 - за Венета Димитрова Стефанова – и. ф. административен ръководител – председател на Районен съд - Средец, до приключване на откритата с решение на КАК-СК  по протокол №28/11.07.2022 г. процедура по периодично атестиране, като част от нормативно предвидените предпоставки на чл. 169, ал. 1 от ЗСВ.
- за Пламен Маринов Дойков – съдия в Районен съд - Малко Търново, до приключване на откритата с решение на КАК-СК по протокол №26/19.07.2021 г. процедура по придобиване на статут на несменяемост, като част от нормативно предвидените предпоставки на чл. 169, ал. 1 от ЗСВ.

2.11. Решенията по т. 2.8, т. 2.9 и 2.10 да се публикуват на интернет страницата на Висшия съдебен съвет, в раздел „Важно“ - „Конкурсни процедури“ - „Избор на административни ръководители“.

Р-3. ОТНОСНО: Заявление от Явор Иванов Колев - изпълняващ функциите „административен ръководител - председател“ на Административен съд - Пловдив за преназначаване, на основание чл. 169, ал. 5 от ЗСВ, в Административен  съд – Пловдив. 
След проведеното гласуване и при обявения резултат с 6 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

3.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРЕДЛОЖИ, на основание чл. 30, ал. 5, т. 7 от ЗСВ, на Пленума на ВСС ДА СЪКРАТИ, на основание чл. 30, ал. 2, т. 8 от ЗСВ, 1 (една) свободна длъжност „съдия“ в Административен съд - Ловеч, считано от датата на вземане на решението.

3.2. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРЕДЛОЖИ, на основание чл. 30, ал. 5, т. 7 от ЗСВ, на Пленума на ВСС ДА РАЗКРИЕ, на основание чл. 30, ал. 2, т. 8 от ЗСВ, 1 (една) щатна длъжност „съдия“ в Административен съд - Пловдив, считано от, считано от датата на вземане на решението.

3.3. Внася предложенията в заседанието на Съдийската колегия на Висшия съдебен съвет, насрочено на 01.11.2022 г., за разглеждане и произнасяне. 

Р-4. ОТНОСНО: Решение №9283/20.10.2022 г. по адм. д. №2462/2022 г. по описа на Върховния административен съд, образувано по жалба на Евгения Щъркелова като заместник на административния ръководител на Специализираната прокуратура срещу решение на Съдийската колегия на Висшия съдебен съвет  по протокол №7/22.02.2022 г. с което е оставена без уважение молбата й за преназначаване в Софийския градски съд, по реда на чл. 169, ал. 5 от ЗСВ.
След проведеното гласуване и при обявения резултат с 6 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

4.1. Предлага на Съдийската колегия на ВСС ДА ОСТАВИ БЕЗ УВАЖЕНИЕ заявлението от Евгения Асенова Щъркелова – прокурор във Военно-окръжна прокуратура – София за преназначаване  по реда на чл. 169, ал. 5 от ЗСВ на длъжност „съдия“ в Софийски градски съд.

Мотиви: С решение на Върховния административен съд №9283 от 20.10.2022 г. по административно дело №2462/2022 г. поради противоречие с приложимите материалноправни норми и в несъответствие с целта на закона е отменено Решение по т. 9 от Протокол №7 от заседание на Съдийската колегия на Висшия съдебен съвет, проведено на 22.02.2022 г., с което е оставено без уважение заявлението на Евгения Щъркелова (вх. № ВСС-931/31.01.2022 г.) за преназначаване по чл. 169, ал. 5 от ЗСВ на длъжност „съдия“ в Софийски градски съд.
Преписката е върната на Съдийската колегия на ВСС за ново произнасяне „по искането на Евгения Щъркелова - заместник на административния ръководител на Специализираната прокуратура, гр. София за преназначаване по реда на чл. 169, ал. 5 от ЗСВ на длъжност „съдия“ в Софийски градски съд“.
Видно от административната преписка и персоналните данни на магистрата, с решение на Прокурорската колегия по протокол № 17 от 12.06.2019 г. Евгения Щъркелова е повишена на основание чл. 160 и 193, ал. 3 на длъжност „прокурор“ в Специализираната прокуратура, на която е встъпила на 01.07.2019 г., а с решение по Протокол №25 от 01.07.2020 г. е назначена на длъжност „заместник на административния ръководител“ на Специализираната прокуратура.  С решение на Прокурорската колегия на ВСС по Протокол №29 от 27.7.2022 г., т. 4.26.1. е преназначена, на основание чл. 194, ал. 1 от ЗСВ, във връзка с §45, ал. 1 и ал. 7 от ПЗР на ЗИД на ЗСВ (обн. ДВ, бр. 32/26.04.2022 г.) на длъжност „прокурор“ във Военно-окръжна прокуратура-София, със запазване на придобития ранг, с основно месечно трудово възнаграждение в размер за длъжността „прокурор“ в Специализирана прокуратура, считано от 28.07.2022 г., на която дата е встъпила в изпълнение на длъжност, съгласно Акт за встъпване в длъжност и която заема и към настоящия момент.
	Със ЗИД ЗСВ, обн. ДВ. бр. 32 от 26.04.2022 г. разпоредбата на чл. 169, ал. 5 е променена като е премахнат израза „или равна по степен длъжност, освен в случаите, когато са били назначени от по-ниско ниво на орган на съдебната власт“ . Следователно отпада съществуващата до изменението възможност след освобождаване от длъжността административен ръководител и заместник на административен ръководител тази категория магистрати по тяхно искане да бъдат преназначени на „равна по степен длъжност“, т.е вече не е налице хипотезата за назначаване в предпочитан от лицата орган, различен от предвидените в новата редакция на чл. 169, ал. 5 ЗСВ, който след изменението има следния текст: „след освобождаване от длъжност административен ръководител и заместник административен ръководител лицата по тяхно искане се връщат на заеманата преди избора длъжност на съдия, прокурор или следовател или остават на длъжност съдия, прокурор или следовател в органа на съдебна власт, в който са заемали длъжността административен ръководител, съответно заместник на административен ръководител“.
С оглед гореизложеното, Комисията по атестирането и конкурсите към СК счита, че спрямо прокурор Евгения Щъркелова не са налице материално-правните предпоставки по чл. 169, ал. 5 ЗСВ, поради което искането за назначаване на длъжност „съдия“ в Софийски градски съд, следва да бъде оставено без уважение.

4.2. Решението по т. Р-4.1 подлежи на обжалване в 14-дневен срок пред Върховния административен съд.

4.3. Внася предложението в заседанието на Съдийската колегия на Висшия съдебен съвет, насрочено на 08.11.2022 г., за разглеждане и произнасяне. 

Р-5. ОТНОСНО: Становище от Александър Велинов Ангелов – изпълняващ функциите „административен ръководител - председател“ на Софийския районен съд във връзка с приетото становище от Комисията по атестирането и конкурсите с решение по протокол №37/03.10.2022 г., относно притежаваните от него професионални качества по повод участието му в процедурата за избор на административен ръководител - председател на Софийския районен съд. (вх. №10514/13.10.2022 г.)
След проведеното гласуване и при обявения резултат със 7 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

5.1.ПРИЕМА ЗА ОСНОВАТЕЛНИ възраженията на съдия Александър Ангелов срещу изложените констатации в цитираното по-горе становище на комисията, за забава от негова страна, като председател на 58- ми състав и докладчик по гр. дело № 80241/2015 г. по описа на СРС, със седем месеца на администрирането на въззивна жалба по делото.

5.2. Допълва раздел “Резултати от извършени проверки от ИВСС и СГС, както и одитни проверки на съда, включително на дейността на съдия Александър Ангелов за периода 01.01.2019 г. – 15.08.2022  г.“, на становище на Комисията по атестирането и конкурсите, прието с решение по протокол №37/03.10.2022 г. в частта, съдържаща констатации относно движението на гр.д.№80241/2015 г., както следва: „Въззивната жалба по гр.д. № 80241/2015 г. е постъпила на 31.10.2016 г., към който момент съдия Ангелов вече не е докладчик по това дело, доколкото с решение на Съдийската колегия на ВСС  по протокол №12/12.07.2016 г. е командирован като национален експерт за участие в мисията на ЕС в областта на върховенството на закона в Косово, а съгласно заповед №223/25.07.2016 г. на Председателя на СРС председателстването на 58 - ми състав на Второ гражданско отделение на СРС е поето от нов докладчик.“

5.3. Настоящото следва да се счита за неразделна част от становище на Комисията по атестирането към Съдийската колегия на ВСС, прието с решение по протокол №37/03.10.2022 г., относно притежаваните професионални качества от съдия Александър Емилов Ангелов по повод участие в процедурата за избор на административен ръководител - председател на Софийския районен съд.

Р-6. ОТНОСНО: Заявление от Явор Димитров Влахов – съдия в Районен съд – Русе, за отказ от участие в конкурса за повишаване в окръжните съдилища – наказателна колегия, съответно за Окръжен съд – Разград и Окръжен съд – Велико Търново, обявен с решение на Съдийската колегия на Висшия съдебен съвет по протокол № 21/02.07.2019 г. (обн. в ДВ, бр. 53/05.07.2019 г.). 
След проведеното гласуване и при обявения резултат със 7 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

6.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРЕКРАТИ, на основание чл. 35, ал. 7 от Наредба № 1 от 9.02.2017 г., по отношение на Явор Димитров Влахов – съдия в Районен съд – Русе, конкурсната процедура за повишаване в длъжност „съдия“ в Окръжен съд – Разград и Окръжен съд – Велико Търново, гражданска колегия, по обявения конкурс с решение на Съдийската колегия на Висшия съдебен съвет по протокол № 21/02.07.2019 г. (обн. ДВ, бр. 53/05.07.2019 г.), поради постъпил отказ от участие за тези органи на съдебната власт.

6.2. Решението по т. Р-6.1 подлежи на обжалване в 14-дневен срок пред Върховния административен съд.

6.3. Внася предложението в заседание на Съдийската колегия на Висшия съдебен съвет, насрочено за 01.11.2022 г., за разглеждане и произнасяне.

Р-7. ОТНОСНО: Предложение от Мариета Неделчева – съдия в Окръжен съд - София и национално лице за контакт на Националната съдебна мрежа за международно сътрудничество по наказателни дела в Република България (НСММСНД), за одобряване на Ангелина Лазарова – съдия в Апелативен съд – Варна и член на НСММСНД, за контактна точка в Европейската съдебна мрежа.
След проведеното гласуване и при обявения резултат със 7 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

7.1. Предлага на Съдийската колегия на Висшия съдебен съвет ДА ОДОБРИ Ангелина Йоргакиева Лазарова – съдия в Апелативен съд - Варна и член на Националната съдебна млрежа за международно сътрудничество по наказателни дела, за контактна точка в Европейската съдебна мрежа. 

7.2. Внася предложението в следващото заседание на Съдийската колегия на Висшия съдебен съвет, за разглеждане и произнасяне. 

ЕДИННИ ФОРМУЛЯРИ

С-1. ОТНОСНО: Извънредно атестиране на Атанас Николаев Атанасов -  съдия в Софийския градски съд.
След проведеното гласуване и при обявения резултат с 4 гласа „За“ и 2 гласа „Против“
(Гласуването е проведено без участието на Николай Николов поради направен отвод)

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

1.1. НЕ ПРИЕМА ИЗЦЯЛО обобщения доклад на атестационния състав ведно с направеното предложение за извънредно атестиране на Атанас Николаев Атанасов -  съдия в Софийския градски съд. 

Мотиви: Предложената от ПАК оценка от 97 точки се увеличава на 98 точки, с корекция по следните критерии:
Не са налице основания за намаляване с три точки на максимално предвидената оценка от пет точки по специфичния статистически критерий по чл. 22 от Наредба №2 от 23.02.2017 г. за показателите, методиката и  реда за атестиране на съдия, председател и заместник-председател на съд (обн. ДВ, бр. 21 от 10.03.2017 г., изм. и доп., бр. 39 от 12.05.2021 г.) както неправилно е приела ПАК. 
Комисията по атестирането и конкурсите взе предвид броя отменени съдебни актове – 25 бр., които съставляват 17.12% от общия брой на върнатите от инстанционен контрол съдебни актове – 146 броя. Посоченият невисок процент отменени съдебни актове не обосновава каквото и да е намаляване на оценката по този критерий. Ето защо, КАК определи максималния брой от пет точки по така обсъждания специфичен критерий.
КАК самостоятелно извърши обстойна преценка и анализ на всички приложени по атестационната преписка документи. Констатира, че допуснатите от атестирания съдия нарушения на материалния и на процесуалния закон и неправилната оценка на относимите факти по отменените съдебни актове, подробно изброени, ведно с основанията за отмяна, в единния формуляр за атестиране, обуславят намаляване на оценките с по една точка от 20 на 19 точки за всеки един от обсъжданите общи критерии по чл. 12, т. 1 и т. 2 от Наредба №2 от 23.02.2017 г. за показателите, методиката и реда за атестиране на съдия, председател и заместник-председател на съд (обн. ДВ, бр. 21 от 10.03.2017 г., изм. и доп., бл. 39 от 12.05.2021 г.) - „Правни познания и умения за прилагането им“ и „Умение за анализ на правнорелевантните факти“.
По останалите критерии КАК се съгласява с оценките, предложени от ПАК и определя комплексна оценка „Много добра“ - 98 (деветдесет и осем) точки на Атанас Николаев Атанасов – съдия в Софийски градски съд.

1.2. Налице са условията по чл. 196, ал. 1, т. 4 във връзка с чл. 197, ал. 5 т. 1 от ЗСВ за провеждане на извънредно атестиране на Атанас Николаев Атанасов -  съдия в Софийския градски съд. 

1.3. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ – 98 (деветдесет и осем) точки на Атанас Николаев Атанасов -  съдия в Софийския градски съд. 

1.4. ПРЕДОСТАВЯ, на основание чл. 205, ал. 1 от ЗСВ, на Атанас Николаев Атанасов -  съдия в Софийския градски съд, резултатите от атестирането, за запознаване. 

С-2. ОТНОСНО: Придобиване статут на несменяемост на Владислава Величкова Ангелова - съдия в Софийския районен съд. (вх.№ВСС-4445/05.04.2019 г.) 
След проведеното гласуване и при обявения резултат със 7 гласа „За“

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

2.1. НЕ ПРИЕМА ИЗЦЯЛО обобщения доклад на Помощната атестационна комисия ведно с направеното предложение за комплексна оценка за атестиране за придобиване статут на несменяемост на Владислава Величкова Ангелова - съдия в Софийския районен съд. 

Мотиви: Комисията по атестирането и конкурсите счита, че предложената от ПАК комплексна оценка от 98 точки следва да се намали на 97 точки, като освен занижаването с по една точка на оценките по критериите „Правни познания и умения за прилагането им“ и „Умение за водене на съдебно заседание“, следва да се редуцира с една точка и оценката по критерия „Умение за оптимална организация на работата“. Съображенията за това са следните:
КАК възприема предложеното от ПАК намаляване с една точка на оценката по първия критерий „Правни познания и умения за прилагането им“.
Видно от статистическите данни в ЕФА, през атестационния период са върнати от инстанционен контрол 280 бр. актове, постановени от атестирания съдия по наказателни дела, от които 35 бр. отменени и 16 бр. изменени.
Фактите, установяващи се в резултат на осъществения инстационен контрол, сочат, че част от делата са отменени поради допуснати от атестирания съдия нарушения на материалния закон и необоснованост, както следва: нохд №22288/2012г.; нахд №13870; нахд №3324/17г.; нахд №11321/17г.; №12724/18г.; нахд №19850/15г.; нахд №18709/14г.; нахд №19776/16г.; нахд №20472/17г. нахд №22655/14г.; нчд №9855/18г.; нохд №10255/13г.; нчхд №10314/13г.; нахд №7143/18г.; нахд №13880/18г.
Поради съществени нарушения на процесуалния закон са отменени следните актове, постановени по нахд №1945/15г.; нахд №12510/15г.;  нохд №2423/09г.; нохд №4438/18г.; нахд №1259/16г.; нахд №7571/18г.; нахд №10647/17г.; нахд №13410/17г.; нахд №13691/18г.; нахд №13920/17г. нахд №21579/15г.; нахд №22793/16г.; нчд №1871/19г.; нчд №4151/17г.; нчд №9986/18г.; нчд №17153/16г.; нчд №22127/16г.; нчд №22316/16г.; нчд №187/19г.
По отношение на разгледаните през атестационния период 489 бр. граждански дела, върнати от инстанционен контрол са 25 съдебни акта, от които са потвърдени 20. Изцяло отменени са четири акта. По три от тях, причина за отмяната са допуснати нарушения на материалния закон. По ч.гр.д. №64038/2015г. въззивният съд е посочил в своето определение наличието на съществуваща противоречива съдебна практика към онзи момент по спорния въпрос (уеднаквена впоследствие с тълкувателно решение), поради което основанието за отмяна не сочи на липса на правни познания и умения за прилагането им от съдия Ангелова. 
Изменени поради нарушаване на материалния закон са 16 акта по наказателни дела и един акт по гражданско дело е частично отменен. 
При тези фактически констатации КАК счита, че допуснатите от атестирания съдия нарушения във връзка с прилагането на материалния и процесуалния закон обосновават отнемането на една точка по общия критерий  „Правни познания и умения за прилагането им“, каквото е и предложението на ПАК.
На следващо място, от статистическите данни в част IV-б от ЕФА  се установява, че през атестационния период съдия Ангелова е изготвила извън законоустановения срок от два месеца и извън приетия за разумен такъв тримесечен срок, 115 акта по наказателни дела. Те са написани в срок от една година, като за забавата им липсват конкретни обективни причини,  което представлява нарушение на един от показателите по третия общ критерий „спазване на процесуалните срокове“. Поради това, КАК приема, че по критерия  „Умение за оптимална организация на работата“ следва да бъде отнета една точка, като точките по същия да бъдат определени на 14 т., а не както ПАК е приела – 15 точки.
КАК възприема определените от ПАК шест от възможни седем точки по специфичния критерий „Умение за водене на съдебно заседание и съставяне на протокол“.
ПАК е констатирала при посещение на съдебно заседание, проведено на 27.06.2022 г., че НОХД 12056/18 г., образувано и водено за престъпление по чл.325, ал.2 от НК срещу четирима подсъдими, и което според помощната комисия не представлява дело с правна и фактическа сложност, многократно е било отлагано поради неявяване на защитниците и подсъдимите. В повечето случаи, съдът не е предприел процесуални действия, насочени към дисциплинирането на страните, за по-бързо приключване на наказателното производство. Сочи се от ПАК, че неколкократното отлагане на делото е поради неявяване на защитници и подсъдими заради здравословни проблеми и служебна ангажираност, без представяне от тяхна  страна на доказателства, установяващи тези обстоятелства.
По това дело ПАК е установила също, че в съдебно заседание от 15.04.2022 г., съдът е дал възможност на страните да се подготвят за стадия на  съдебните прения, като на 27.06.2022г. отново е отложил делото на същото основание, независимо от обстоятелството, че подсъдимите и защитниците са имали на разположение повече от два месеца. Според ПАК, предвид обстоятелството, че делото не се характеризира с някаква фактическа и правна сложност, съдът занижава по този начин процесуалните стандарти, изискващи своевременно протичане и приключване на наказателния процес.
По тези съображения КАК приема, че правилно е намалена оценката по този критерий от седем на шест точки, с оглед констатирания недостатък по показателя „способност за бързи и целенасочени действия съобразно процесуалния закон с цел разглеждане на делата в разумен срок“. 
В обобщение, КАК определя комплексна оценка „Много добра“ – 97 точки на Владислава Величкова Ангелова – съдия в Софийски районен съд.

2.2. Налице са условията по чл. 196, ал. 1, т. 2 от ЗСВ, за провеждане на атестиране за придобиване статут на несменяемост на Владислава Величкова Ангелова - съдия в Софийския районен съд. 

2.3. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ – 97 (деветдесет и седем) точки на Владислава Величкова Ангелова - съдия в Софийския районен съд. 

2.4. ПРЕДОСТАВЯ, на основание чл. 205, ал. 1 от ЗСВ, на Владислава Величкова Ангелова - съдия в Софийския районен съд, резултатите от атестирането, за запознаване. 

С-3. ОТНОСНО: Периодично атестиране на Момчил Александров Найденов – съдия в Районен съд - Пловдив. (вх.№ВСС-5018/15.03.2022 г.)
След проведеното гласуване и при обявения резултат със 7 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

3.1. НЕ ПРИЕМА ИЗЦЯЛО обобщения доклад на атестационния състав ведно с направеното предложение за периодично атестиране на Момчил Александров Найденов – съдия в Районен съд – Пловдив. 

Мотиви: По първия критерий „Правни познания и умения за прилагането им“, КАК счита, че следва да бъде отнета една точка.
Видно от статистическите данни в ЕФА, през атестационния период са върнати от инстанционен контрол 317 бр. актове, постановени от атестирания съдия по наказателни дела, от които 45 бр. отменени /14,2% от върнатите от инстанционен контрол/ и 13 бр. изменени /4,10% от върнатите от инстанционен контрол/.
Фактите, установяващи се в резултат на осъществения инстационен контрол, сочат, че немалка част от делата са отменени поради допуснати съществени нарушения на процесуалните правила, както следва: нохд 4217/17г.; нохд 882/17г.; нчхд 5747/17г.; нахд 7270/16г.; нахд 1264/18г.; нахд 3209/18г.; нахд 3320/17г.; нахд 3552/17г.; нахд 5052/17г.; нахд 7250/18г.; нахд 3523/19г.; нахд 7772/18г.; нахд 1850/20г.; нахд 1780/20г.; чнд 3873/17г.; чнд 4345/17г.; нчд 7927/21г., като немалка част от тях са върнати за ново разглеждане на долната съдебна инстанция. Останалите отменени дела са поради констатирани при инстанционната проверка необоснованост на съдебния акт и нарушения на материалния закон.
Изменени поради нарушаване на материалния закон са и 13 акта, като при тези фактически констатации КАК счита, че допуснатите от атестирания съдия нарушения във връзка с прилагането на материалния и процесуален закон обосновават отнемането на една точка по общия критерий „Правни познания и умения за прилагането им“.
При тези фактически констатации КАК счита, че допуснатите от атестирания съдия нарушения във връзка с прилагането на материалния и процесуален закон обосновават отнемането на една точка по общия критерий „Правни познания и умения за прилагането им“.
По отношение на общия критерий „Умения за анализ на правнорелевантните факти“ КАК отново  намира, че следва да бъде отнета една точка. 
След анализа на актовете, постановени от контролните съдебни инстанции във връзка с упражнения от тях инстанционен контрол по отношение на тези на атестирания съдия се установява, че немалка част от тях са отменени поради тяхна необоснованост и липса на законосъобразна и правилна преценка на относимите факти и обстоятелства.
Такива актове са постановени по нохд 882/17г.; нохд 689/20г.; нчхд 5747/17г.; нахд 2683/17г.; нахд  8072/2016г.; нахд 1780/20г.; чнд 2252/18г.; нчд 2662/20г.; нахд 5639/20г.
Част от актовете са отменени поради липса на изложена фактическа обстановка и ясен и пълен доказателствен анализ, липса на мотиви и неправилен и превратен анализ на доказателствената съвкупност.
Така констатираните при инстанционния контрол недостатъци на постановените от атестирания съдия съдебни актове, отнасящи се до показателите по чл.31, т.1 и т.2 от Наредба №2/2017г. за показателите, методиката и реда за атестиране на съдия, председател и заместник-председател на съд то КАК намира, че следва да бъде отнета една точка и по втория общ критерий.
Точките по специфичния критерий „Брой необжалвани от подлежащите на обжалване съдебни актове, потвърдените обжалвани съдебни актове; отменените или обезсилени съдебни актове, изцяло или частично, и основанията за това“ следва да се увеличат от 4 на 5 точки, тъй като процентът на отменените актове спрямо върнатите от инстанционен контрол е под 20%. 
В обобщение, КАК определя комплексна оценка „Много добра“ – 98 точки на Момчил Александров Найденов – съдия в Районен съд – Пловдив.

3.2. Налице са условията по чл. 196, ал. 1, т. 3 от ЗСВ за провеждане на периодично атестиране на Момчил Александров Найденов – съдия в Районен съд – Пловдив. 

3.3. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ – 98 (деветдесет и осем) точки на Момчил Александров Найденов – съдия в Районен съд – Пловдив. 

3.4. ПРЕДОСТАВЯ, на основание чл. 205, ал. 1 от ЗСВ, на Момчил Александров Найденов – съдия в Районен съд - Пловдив, резултатите от атестирането, за запознаване. 

С-4. ОТНОСНО: Извънредно атестиране на Димитринка Христова Стаматова -  изпълняващ функциите „административен ръководител – председател“ на Административен съд – Ямбол. (вх.№ВСС-8131/2022 г.)
След проведеното гласуване и при обявения резултат със 7 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

4.1. НЕ ПРИЕМА ИЗЦЯЛО обобщения доклад на атестационния състав ведно с направеното предложение за извънредно атестиране на Димитринка Христова Стаматова -  изпълняващ функциите „административен ръководител – председател“ на Административен съд – Ямбол. 

Мотиви: По повод проведената атестация от Помощната атестационна комисия при Върховния административен съд на Димитринка Христова Стамова, съдия в Административен съд – Ямбол, изпълняващ функциите на административен ръководител на същия, съставът на Комисията по атестирането и конкурсите при СК на ВСС, на основание чл. 62 от Наредба № 2 от 23.02.2017 г. за показателите, методиката и реда за атестиране на съдия, председател и заместник-председател на съд (изм. и доп., ДВ., бр. № 39 от 12.05.2021 г.) изготви положителна оценка на атестирания съдия. Възприема направената оценка „много добра“, респ. определянето й чрез цифров израз по първите два критерия, а именно „Общи критерии“, конкретно по т. 1 „Правни познания и умения за прилагането им“ и по т. 2 „Умение за анализ на правнорелевантните факти“. Същевременно с оглед на данните по ЕФ се налага корекция по четвъртия специфичен критерий „Брой необжалвани от подлежащите на обжалване съдебни актове, потвърдените обжалвани съдебни актове; отменените или обезсилени съдебни актове, изцяло или частично, и основанията за това“. Тя се изразява в намаляване на определения от ПАК  максимален брой точки, а именно от 5 точки, на 4 точки поради наличие на отменени актове по административни дела, които формират определен процент (23%) от върнатите от инстанционен контрол брой актове. Това е в съответствие с редакцията на чл. 38 от цит.наредба (изм., ДВ, бр.39 от 2021 г.), според  която показателите по специфичния критерий чл. 22, съобразно спецификата на отделните материи: са брой потвърдени, обезсилени, изцяло или частично отменени съдебни актове, прекратените, възобновени и недопуснати до касационно обжалване актове в периода на атестиране, спрямо общия брой върнати от инстанционен контрол съдебни актове в същия период. Този процент е определен от ПАК съгласно редакцията на посочената разпоредба действала до изменението й, което е влязло в сила, съгласно § 2 от ПЗР на 12.05.2021 г. и преценката според нея се прави съобразно броят на обжалваните актове. Процедурата за извънредното атестиране е открита с протоколно решение № 21 от заседание на КАК от 25.05.2022 г., поради което преценката е спрямо редакцията, при която се отчитат върнатите от инстанционен контрол актове. Така определената крайна оценка от 96 т. е израз на много добрата работа на атестирания съдия, конкретно формирана по отделните нормативно определени критерии. 

4.2. Налице са условията по чл. 196, ал. 1, т. 4 във връзка с чл. 197, ал. 5 т. 2 от ЗСВ за провеждане на извънредно атестиране на Димитринка Христова Стаматова -  изпълняващ функциите „административен ръководител – председател“ на Административен съд – Ямбол. 

4.3. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ – 96 (деветдесет и шест) точки на Димитринка Христова Стаматова -  изпълняващ функциите „административен ръководител – председател“ на Административен съд – Ямбол. 

4.4. ПРЕДОСТАВЯ, на основание чл. 205, ал. 1 от ЗСВ, на Димитринка Христова Стаматова -  изпълняващ функциите „административен ръководител – председател“ на Административен съд – Ямбол, резултатите от атестирането, за запознаване. 

ПРЕДЛОЖЕНИЕ ЗА ПОВИШАВАНЕ НА МЯСТО В ПО-ГОРЕН РАНГ

С-5. ОТНОСНО: Предложение от административния ръководител - председател на Районен съд - Варна за повишаване на Милена Николова Николова - съдия в Районен съд - Варна, на място в по-горен ранг „съдия в ОС“. (вх.№ВСС-15019/21.10.2022 г.)
След проведеното гласуване и при обявения резултат с 6 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

5.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПОВИШИ, на основание чл. 234 от ЗСВ, Милена Николова Николова - съдия в Районен съд - Варна, на място в по-горен ранг „съдия в ОС“, с основно месечно трудово възнаграждение, съгласно Таблица №1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

5.2. Внася предложението в заседание на Съдийската колегия на ВСС, насрочено за  08.11.2022 г., за разглеждане и произнасяне.

С-6. ОТНОСНО: Предложение от административния ръководител - председател на Софийския районен съд за повишаване на Константин Александров Кунчев - съдия в Софийския районен съд, с ранг „съдия в ОС“, на място в по-горен ранг „съдия в АС“. (вх.№ВСС-15068/26.10.2022 г.)
След проведеното гласуване и при обявения резултат с 6 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

6.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПОВИШИ, на основание чл. 234 от ЗСВ, Константин Александров Кунчев - съдия в Софийския районен съд, с ранг „съдия в ОС“, на място в по-горен ранг „съдия в АС“, с основно месечно трудово възнаграждение, съгласно Таблица №1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

6.2. Внася предложението в заседание на Съдийската колегия на ВСС, насрочено за  08.11.2022 г., за разглеждане и произнасяне.

ПОЛУЧЕНА ЧАСТ Х НА ЕФ - БЕЗ ВЪЗРАЖЕНИЕ

С-7. ОТНОСНО: Периодично атестиране на Жанет Марчева Христова - съдия в Районен съд - Шумен. (вх.№ ВСС-2023/13.02.2019 г.) 
След проведеното гласуване и при обявения резултат с 6 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

7.1. Предлага на Съдийската колегия на Висшия съдебен съвет да проведе, на основание чл. 196, ал. 1, т. 3 от ЗСВ, периодично атестиране на Жанет Марчева Христова - съдия в Районен съд – Шумен. 
 
7.2. Предлага на Съдийската колегия на Висшия съдебен съвет да приеме, на основание чл. 206, ал. 1 от ЗСВ, комплексна оценка от атестирането „МНОГО ДОБРА“ на Жанет Марчева Христова - съдия в Районен съд – Шумен. 

7.3. Внася предложението в заседание на Съдийската колегия на ВСС, насрочено за  08.11.2022 г., за разглеждане и произнасяне.

С-8. ОТНОСНО: Извънредно атестиране на Мина Георгиева Дочева-Мумджиева - съдия в Софийския градски съд.
След проведеното гласуване и при обявения резултат с 6 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

8.1. Предлага на Съдийската колегия на ВСС, на основание чл. 196, ал. 1, т. 4 във връзка с чл. 197, ал. 5, т. 1 от ЗСВ, ДА ПРОВЕДЕ извънредно атестиране на Мина Георгиева Дочева-Мумджиева - съдия в Софийския градски съд. 

8.2. Предлага на Съдийската колегия на ВСС, на основание чл. 206, ал. 1, т. 1 от ЗСВ, ДА ПРИЕМЕ комплексна оценка от атестирането „МНОГО ДОБРА" –на Мина Георгиева Дочева-Мумджиева - съдия в Софийския градски съд. 
 
8.3. Внася предложението в заседанието на Съдийската колегия на Висшия съдебен съвет, насрочено на 08.11.2022 г., за разглеждане и произнасяне. 

С-9. ОТНОСНО: Придобиване статут на несменяемост на Невена Пламенова Великова - съдия в Районен съд - Сливница. (вх.№ ВСС-11124/15.07.2021 г.)
След проведеното гласуване и при обявения резултат с 6 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

9.1. Предлага на Съдийската колегия на ВСС да проведе, на основание чл. 196, ал. 1, т. 2 от ЗСВ, атестиране ЗА ПРИДОБИВАНЕ СТАТУТ НА НЕСМЕНЯЕМОСТ на Невена Пламенова Великова - съдия в Районен съд - Сливница. 

9.2. Предлага на Съдийската колегия на ВСС да ПРИЕМЕ, на основание чл. 206, ал. 1 от ЗСВ, комплексна оценка “МНОГО ДОБРА” на Невена Пламенова Великова - съдия в Районен съд – Сливница. 

9.3. Предлага на Съдийската колегия на Висшия съдебен съвет Невена Пламенова Великова - съдия в Районен съд - Сливница, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

9.4. Внася предложението в заседанието на Съдийската колегия на ВСС, насрочено за  08.11.2022 г., за разглеждане и произнасяне.

ЗАМ.-ПРЕДСЕДАТЕЛ НА КОМИСИЯТА 
ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ: 
            ЗДРАВКА ШУМЕНСКА (п)